**Обявление на Изпълнителна агенция по околна среда (ИАОС)**

На основание чл. 122а, ал. 5 от *Закона за опазване на околната среда* (ЗООС) и чл. 7, ал. 3, ал. 4 и ал. 5 от *Наредбата за условията и реда за издаване на комплексни разрешителни* е открит обществен достъп до заявлението за издаване на ново комплексно разрешително на **„Делтън“ ООД, гр. Пловдив, площадка гр. Съединение** за експлоатация на **„Инсталация за оползотворяване на неопасни отпадъци (биоотпадъци) чрез анаеробна ферментация, с капацитет над 100 t/денонощие“,** попадаща в обхвата на т.5.3.2., буква „а“ от Приложение №4 към ЗООС.

Компетентен орган за вземане на решение по заявлението е изпълнителният директор на ИАОС.

В периода **от** **12.05.2023 г. до 12.06.2023 г.,** документацията, съдържаща се в заявлението ще бъде достъпна на интернет страниците на ИАОС и на Община Съединение.

Забележки, разяснения и възражения, в горепосочения срок могат да се подават до изпълнителния директор на ИАОС и/или кмета на Община Съединение, по официален ред, заведени в съответното деловодство.

За допълнителна информация:

Любка Попова – директор на дирекция „Разрешителни режими“, ИАОС, тел.: 02/940-64-80;

Таня Танкова – експерт „Екология“ в дирекция „ТСПГСЕДД“, Община Съединение тел.: 0318/239-56.